Total Views: 82 686 563
views: 1 480 129
20 Nov 2019 @ 20:13:22 pm
Ek kan vir jou 'n goeie pad beduie vanaf Drie Riviere tot by die N3. Dit is stil, het geen slaggate nie en bitter min vragmotors op. Dalk is dit so hier en daar bietjie ongelyk ("springerig") maar ek dink mens sal dit lekker ry met 'n karavaan.
Dit lyk vir my of jy reeds weet hoe om op die R54 (Drie Riviere - Villiers pad) te kom. So vanaf Drie Riviere vat jy die R54 na Villiers. Dis die pad wat jy sê jy nie wil ry nie, maar die eerste stukkie is nie sleg nie.
So 6.5 km op daai pad sal jy die Jan Haasbroek Skietbaan op regterhand kry en 2 km verder 'n pad wat van links inkom, die bord daar sê (R51) Balfour. Draai daar links.
Na omtrent 11.5 km op die pad sal jy by 'n 4 rigting stop kom. Gaan reguit oor.
Na omtrent 36.5 km op die pad sal jy sien jy gaan oor die N3. 'n Entjie verder aan word die pad 'n grondpad, maar jy draai regs net na die N3. Die bord daar sê (N3) Villiers.
Na omtrent 5 km is daar 'n pad vanaf links, die bord sê Grootvlei, maar jy gaan dit verby en hou net reguit aan.
Na omtrent 8 km sal jy 'n bord kry wat sê (N3) Leeulaagte 28. Draai daar regs en dadelik weer links om die oprit na die N3 (Suid) te vat. Net voor dit sal jy plotte op linkerhand kry en die Dasville vulstasie, maar die vulstasie het nie tans enige borde op nie.
So 26 km verder op die N3 is die Engen One Stop by Villiers en so 31 km is die Wilge Tolplaza.
Die pad is so 10 km verder as die R54, maar baie baie beter om te ry.
21 Dec 2019 @ 22:20:20 pm
Ek het die pad gister met my karavaan gery maar van die teenoorgestelde kant af as hoe beduie is.
Dis n goeie, stil pad. Net 2 vragmotors teegekom en geen potholes nie. Ook nie springerig met die karàvaan nie.
Ek gaan dit definitief weer ry.